<classify> Wakili wa kujitegemea, Fatma Karume, amemvaa meneja wa Msanii wa muziki wa Bongo fleva Diamond Platnumz huku akihoji anataka sanamu la Diamond lipandwe kama mlima Kilimanjaro au la. Fatma aliandika ujumbe huo katika ukurasa wake wa Twitter akimjibu meneja wa msanii huyo kwa kile alichoeleza wameomba eneo la Kigogo kujenga sanamu ya Diamond. Kuna mambo mengine ukiyasema usilalamike ukijibiwa huyu Said anataka sanamu la Diamond lipandwe kama mlima Kilimanjaro? Maana sijamuelewa, aliandika Fatma Meneje wa Diamond ambaye anajulikana kwa jina la Said Fella alisema wamepeleka ombi serikalini kuomba kupewa eneo la Kigogo jijini Dar es Salaam kujenga sanamu ya msanii huyo. Pia aliiomba serikali imchukulie Diamond kama mlima wa Kilimanjaro kwa namna anavyoingaisha Tanzania kimataifa. Kuna mambo mengine ukiyasema usilalamike ukijibiwa Huyo Said anataka sanamu la Diamond lipandwe kama mlima wa Kilimanjaro? Maana sijamuelewa! fatma karume aka Shangazi fatma_karume January 6, 2020  <topic>: burudani 